Diari Oficial de la Generalitat Valenciana


Sumari del DOGV 9988, del 20-11-2024 (2024/12291)

RESOLUCIÓ de 14 de novembre de 2024, d'ampliació de terminis i modificació parcial de la Resolució de 21 de març de 2024, per la qual s'efectua la convocatòria per a l'exercici 2024, de subvencions per a donar suport a activitats no econòmiques desenrotllades per associacions empresarials que impulsen la reindustrialització de la Comunitat Valenciana. INENTI 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12099

CVE
:   OORX-T-8815-77786

Data del document
:   14-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

L'Orde 1/2024, de 30 de gener, de la Conselleria d'Innovació, Indústria, Comerç i Turisme per la qual s'establixen les bases reguladores per a la concessió d'ajudes per a impulsar la reindustrialització de l'economia de la Comunitat Valenciana (DOGV 9781, 05.02.2024), d'ara en avant les bases reguladores, regula en el capítol III del títol II, les subvencions per a donar suport a activitats no econòmiques desenrotllades per associacions empresarials que impulsen la reindustrialització de la Comunitat Valenciana.

Mitjançant la Resolució de 21 de març de 2024, de la consellera d'Innovació, Indústria, Comerç i Turisme, es van convocar les ajudes per a donar suport a activitats no econòmiques desenrotllades per associacions empresarials que impulsen la reindustrialització de la Comunitat Valenciana.

El resolc setzé, apartat primer, de l'esmentada resolució disposa que «Les entitats beneficiàries hauran de presentar la documentació justificativa fins al 29 de novembre de 2024 mitjançant el tràmit telemàtic que es concretarà en la resolució de concessió d'ajudes».

En la fase d'instrucció del procediment de gestió d'ajudes, es van realitzar els tràmits corresponents, que van donar lloc a la Resolució de 22 de juliol de 2024, del director general d'Indústria, per la qual es resol la referida convocatòria d'ajudes (DOGV 9902, 26.07.2024). El resolc primer, apartat 3, segon paràgraf, d'esta resolució reitera la data del 29 de novembre de 2024, com a data màxima de finalització del termini d'execució i justificació dels projectes corresponents a les ajudes incloses en la mateixa resolució.

El temporal de vent i pluges esdevingut en la Comunitat Valenciana, a conseqüència de l'episodi de DANA (depressió aïllada en nivells alts) que es va iniciar en la jornada de 29 d'octubre, ha tingut conseqüències destructives en persones, béns i infraestructures de tota índole, alterant d'esta manera substancialment el funcionament normal de la societat en les zones afectades.

De conformitat amb el que s'establix en l'apartat onzé de l'Acord de 4 de novembre de 2024, del Consell, pel qual s'adopten mesures urgents per a pal·liar els danys produïts pel temporal iniciat el 29 d'octubre de 2024 en la Comunitat Valenciana que establix que de conformitat amb el que es disposa en l'article 32.5 de la citada Llei 39/2015, s'acorda l'ampliació general dels terminis en tots aquells procediments no vençuts de competència de l'Administració de la Generalitat i del seu sector públic instrumental que es troben en tramitació.

D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, permet concedir d'ofici, una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer i atés que l'ampliació de terminis haurà de produir-se, en tot cas, abans del venciment del termini de què es tracte i en cap cas podrà ser objecte d'ampliació un termini ja vençut.

Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Primer*

S'amplia el termini a les entitats beneficiàries, relacionades en l'annex I de la Resolució de 22 de juliol de 2024, de la Direcció General d'Indústria, per la qual es resol la convocatòria d'ajudes per a l'exercici 2024, de subvencions per a fer costat a activitats no econòmiques desenrotllades per associacions empresarials que impulsen la reindustrialització de la Comunitat Valenciana, INENTI 2024, per a presentar la documentació justificativa fins a, com a màxim, el 16 de desembre de 2024.

Igualment, s'amplia el termini per a acreditar la realització dels pagaments, sense que en cap cas se supere l'anterior data màxima indicada.

*Segon*

A conseqüència de l'anterior, es modifica la redacció de determinats resolcs de la referida convocatòria.

1. Modificar el resolc sext de la Resolució de 21 de març de 2024, de convocatòria d'ajudes, de tal forma que on diu:

«Només seran subvencionables les actuacions anteriors desenrotllades entre l'1 de gener i el 29 de novembre de 2024».

Ha de dir:

«Només seran subvencionables les actuacions anteriors desenrotllades entre l'1 de gener i el 16 de desembre de 2024».

2. Modificar el resolc sèptim, apartat 1, de la Resolució de 21 de març de 2024, de convocatòria d'ajudes, de tal forma que on diu:

«Tindran la consideració de gastos subvencionables els que satisfacen el que s'establix en l'article 31 de la Llei 38/2003, de 15 de novembre, general de subvencions, que hagen sigut efectivament pagats entre l'1 de gener i el 29 de novembre de 2024, i s'enquadren en alguna de les següents categories:»

Ha de dir:

«Tindran la consideració de gastos subvencionables els que satisfacen el que s'establix en l'article 31 de la Llei 38/2003, de 15 de novembre, general de subvencions, que hagen sigut efectivament pagats entre l'1 de gener i el 16 de desembre de 2024, i s'enquadren en alguna de les següents categories:»

3. Modificar el resolc sèptim, apartat 1, lletra b), de la Resolució de 21 de març de 2024, de convocatòria d'ajudes, de tal forma que on diu:

«Gastos laborals de personal propi de l'entitat destinat directament al pla d'actuació: import efectivament pagat a 29 de novembre de 2024 dels costos de personal amb contracte laboral de l'entitat emprat en centres de la Comunitat Valenciana (retribucions brutes en nòmina i quotes de la Seguretat Social a càrrec de l'entitat), en el percentatge de temps que es justifique es puga imputar al desenrotllament de les actuacions subvencionables. El cost de personal propi màxim subvencionable no podrà superar el 50% del pressupost total admés com a subvencionable (gastos de col·laboracions externes, gastos de personal propi i gastos d'auditoria). La quantia màxima subvencionable de retribució mensual bruta en nòmina que es tindrà en compte per a calcular la subvenció és de 4.500 euros, incloent-hi la part proporcional de pagues extraordinàries i altres retribucions».

Ha de dir:

«Gastos laborals de personal propi de l'entitat destinat directament al pla d'actuació: import efectivament pagat a 16 de desembre de 2024 dels costos de personal amb contracte laboral de l'entitat en centres de la Comunitat Valenciana (retribucions brutes en nòmina i quotes de la Seguretat Social a càrrec de l'entitat), en el percentatge de temps que es justifique es puga imputar al desenrotllament de les actuacions subvencionables. El cost de personal propi màxim subvencionable no podrà superar el 50% del pressupost total admés com a subvencionable (gastos de col·laboracions externes, gastos de personal propi i gastos d'auditoria). La quantia màxima subvencionable de retribució mensual bruta en nòmina que es tindrà en compte per a calcular la subvenció és de 4.500 euros, incloent-hi la part proporcional de pagues extraordinàries i altres retribucions».

4. Modificar el resolc setzé, apartat 1, de la Resolució de 21 de març de 2024, de convocatòria d'ajudes, de tal forma que on diu:

«Les entitats beneficiàries hauran de presentar la documentació justificativa fins al 29 de novembre de 2024 mitjançant el tràmit telemàtic que es concretarà en la resolució de concessió d'ajudes.»

Ha de dir:

«Les entitats beneficiàries hauran de presentar la documentació justificativa fins al 16  de desembre de 2024 mitjançant el tràmit telemàtic que es concretarà en la resolució de concessió d'ajudes.»

*Tercer*

La modificació dels resolcs anteriors s'entendrà realitzada així mateix en els punts resolutius tercer, quart, apartat 1, primer paràgraf i lletra b), i quint, apartat 1, de la resolució de concessió.

*Quart*

La present resolució es publicarà en el *Diari Oficial de la Generalitat Valenciana*, de conformitat amb l'article 45.1 de la Llei 39/2015, d'1 d'octubre.

*Quint*

Contra la present resolució no es podrà interposar cap recurs, de conformitat amb el que establix l'article 32.3 de la Llei 39/2015, d'1 d'octubre.

  

València, 14 de novembre de 2024

Nuria Montes de Diego

Consellera d'Innovació, Indústria, Comerç i Turisme